Όλεγκ Βερετένικoφ

Ο  Όλεγκ Αλεξάντροβιτς Βερετένικοφ (; γεννημένος στις 5 Ιανουαρίου 1970 στη Ρεβντά, του  Όμπλαστ του Σβερντλόφσκ, της Σοβιετικής Ένωσης) είναι Ρώσος επαγγελματίας προπονητής ποδοσφαίρου και πρώην διεθνής ποδοσφαιριστής,  ο οποίος εργάζεται ως προπονητής της Κρασνοντάρ 2 (αγωνίζεται τη σεζόν 20023-24 στο πρωτάθλημα της Β Κατηγορίας της Ρωσίας). 
Ο Βερετένικοφ είναι ο δεύτερος σκόρερ όλων των εποχών στην ιστορία της Russian Premier League (Τον ξεπέρασε μόλις πρόσφατα το σύγχρονο μεγάλο αστέρι του ρωσικού ποδοσφαίρου, ο Αρτέμ Τζιούμπα.Όλεγκ Βερετένικοφ  και κατέχει πολλά σχετικά ρεκόρ.

Καριέρα
Ο Βερετένικοφ ξεκίνησε την καριέρα του στο τμήμα ποδοσφαίρου της γενέτειράς του με προπονητή τον Valery Mikhailovich Sokolov. Στην 6η τάξη, μετακόμισε στο Αθλητικό Σχολείο Νέων της Ουραλμάς, της σημερινής ΦΚ Ουράλ. Πραγματοποίησε το ντεμπούτο του με την Ουραλμάς το 1986 σε έναν αγώνα εναντίον της Σβετοτέχνικα. 

Οι περισσότερες από τις επιτυχίες του Βερετένικοφ καταγράφηκαν όταν αγωνίζονταν με τα χρώματα της Ρότορ Βόλγκογκραντ, (1992–1999), όταν και σκόραρε 143 γκολ κατακτώντας τον τίτλο του πρώτου σκόρερ της σεζόν τρεις φορές (το 1995, το 1997 και το 1998). Παράλληλα, ο Βερετένικοφ κατέχει επίσης το ρεκόρ με τα περισσότερα γκολ επιτευχθέντα τέρματα σε μία μόνο σεζόν (25 το 1995). Επίσης είναι ένας από τους μόλις δύο παίκτες (μαζί με τον Βίκτορ Παντσένκο) που σημείωσε πέντε γκολ σε αγώνα πρωταθλήματος (στις 4 Απριλίου 1998 εναντίον της Σίννικ Γιαροσλάβλ).

Από τα μέσα της δεκαετίας του '90, ο Όλεγκ ήθελε να πάει και να παίξει για κάποιο δυνατό ευρωπαϊκό σύλλογο, αλλά λόγω διαφόρων εμποδίων δεν κατάφερε ποτέ να το κάνει. Σταδιακά όμως η φήμη του ξεπέρασε τα εθνικά σύνορα και την περίοδο 2000-2001 ο παίκτης δοκίμασε την τύχη του τελικά στο εξωτερικό. Στις 20 Ιανουαρίου του 2000, υπέγραψε συμβόλαιο εξάμηνης συνεργασίας με τον Άρη Θεσσαλονίκης με οψιόν ανανέωσης για  άλλα 2 χρόνια. Ωστόσο στους «κίτρινους» αλλά δεν μπόρεσε να ξεδιπλώσει το ταλέντο του. Πραγματοποίησε το ντεμπούτο του στις 6 Φεβρουαρίου, περνώντας ως αλλαγή στο 69ο λεπτό της εντός έδρας αναμέτρησης κόντρα στην Skoda Ξάνθη αλλά δεν μπόρεσε να αποτρέψει την ήττα της ομάδας του. Με τον Ιγκόρ Γκλούστσεβιτς να παραμένει η βασική επιλογή του Ίλια Πέτκοβιτς, του τότε προπονητή της ομάδας, ο Βερετένικοφ δεν μπόρεσε να βρει αρκετές συμμετοχές στην ενδεκάδα. Ακόμη όμως και με την έλευση του Μιχαλίτσου, ως νέου τεχνικού της ομάδας, ο Βερετένικοφ χρησιμοποιήθηκε ελάχιστα. Ολοκλήρωσε τη σεζόν με 10 συμμετοχές (9 για τη Super League, και 1 για το Κυπέλλου Ελλάδας). Σημείωσε μόλις ένα τέρμα, στις 7 Ιουνίου κόντρα στον Πανιώνιο. Άρης-Πανιώνιος 3-2Με ρωσική σφραγίδα

Μετά τη Θεσσαλονίκη, ο Βερετένικοφ μετακόμισε, κατά τη σεζόν 2000-01, στο Βέλγιο για λογαριασμό της  Λιρς αλλά και εκεί ο αγωνιστικός του απολογισμός (18 συμμετοχές και 3 τέρματα) κρίθηκε ανεπαρκής.

Επέστρεψε στην πατρίδα του όπου αγωνίστηκε κυρίως σε διάφορους συλλόγους στις κατώτερες ρωσικές κατηγορίες. Πιο συγκεκριμένα αγωνίστηκε διαδοχικά στην  PFC Sokol (2001-02), την ΦΚ ΣΚΑ Ροστόφ (2002), την ΦΚ Μορντόβια Σαράνσκ (2003) και την FC Uralan Elista (2004).

Το δεύτερο εξάμηνο του 2004, μετακόμισε στην Καζακστανική  FC Zhenis, όπου σημείωσε 4 γκολ σε 14 εμφανίσεις. Επέστρεψε και αγωνίστηκε στη Β' Κατηγορία της Ρωσίας με μεγάλη επιτυχία για 2,5 χρόνια (2005-2007) με τη φανέλα της Ρότορ Βόλγκογκραντ (66 συμμετοχές και 29 γκολ). Στο τέλος του 2007 δελεάστηκε από το πλουσιοπάροχο συμβόλαιο της που του πρόσφερε η ΦΚ Ιρτίς Παβλοντάρ του Καζακστάν για να συνεχίσει με τα χρώματα της FC Zhenis, η οποία στο μεταξύ είχε μετατρέψει την επωνυμία της σε Αστανά (2008).Ο βίος και η πολιτεία του Όλεγκ Βερετένικοφ..…

Ολοκλήρωσε την πολυετή καριέρα του ως ποδοσφαιριστής σε ηλικία 39 ετών, το 2009, αγωνιζόμενος για λογαριασμό τη Ρότορ, η οποία λόγω των οικονομικών προβλημάτων που αντιμετώπιζε είχε μετονομαστεί προσωρινά σε FC Volgograd. 
 Εθνική ομάδα 
Παρά το εντυπωσιακό ρεκόρ τερμάτων που κατέχει, ο Βερετένικοφ  αγωνίστηκε μόνο σε 4 επίσημους αγώνες για την εθνική ομάδα της Ρωσίας καθώς και σ’ έναν ανεπίσημο αγώνα με την ομάδα της FIFA, αφιερωμένο στην 100η επέτειο του ρωσικού ποδοσφαίρου. 

Ο γιος του, Πάβελ Βερετένικοφ, είναι επαγγελματίας ποδοσφαιριστής, ενώ ο ίδιος ακολουθεί πλέον καριέρα προπονητή σε Ρωσία και Καζακστάν.

Διακρίσεις
 1993 – Russian Premier League, δευτεραθλητής
 1995 – Russian Premier League, 1ος σκόρερ (25 γκολ)
 1997 – Russian Premier League, δευτεραθλητής
 1997 – Russian Premier League, 1ος σκόρερ (22 γκολ)
 1998 – Russian Premier League, 1ος σκόρερ (22 γκολ)
 2005 – Καλύτερος παίκτης στη Νότια Ζώνη της Β’ Κατηγορίας ποδοσφαίρου της Ρωσίας σύμφωνα με τη Professional Football League.Honours of 2005 
 2009 – Καλύτερος παίκτης στη Νότια Ζώνη της Β’ Κατηγορίας ποδοσφαίρου της Ρωσίας σύμφωνα με τη Professional Football League.Honours of 2009 season 

Παραπομπές
 Dreaming to enter the field in Rotor shirt , Roman Savyolov, Football Weekly (Еженедельник "Футбол"), 47, 2003 

Εξωτερικοί σύνδεσμοι
 Fan club 
Club profile
 Fans' website 

Κατηγορία:Μέσοι ποδοσφαιριστές
Κατηγορία:Ρώσοι ποδοσφαιριστές
Κατηγορία:Ρώσοι προπονητές ποδοσφαίρου 
Κατηγορία:Ποδοσφαιριστές ΦΚ Ουράλ Αικατερινούπολης
Κατηγορία:Ποδοσφαιριστές ΦΚ Ρότορ Βόλγκογκραντ
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές ΦΚ ΣΚΑ Ροστόφ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Λιρς ΣΚ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές ΦΚ Μορντόβια Σαράνσκ
Κατηγορία:Ποδοσφαιριστές ΤΣΣΚΑ Μόσχας
Κατηγορία:Σοβιετικοί ποδοσφαιριστές